section_heading: Super Mario World
paragraph_text: "Super Mario World" (1991.) treća je i trenutno posljednja američka animirana serija u kojoj su se pojavili Mario i Luigi. Napravljena je po igri "Super Mario World", koja je puštena na Super Nintendo konzoli. Ovog puta mjesto radnje nije bilo u kraljevstvu gljiva, nego u nekoj prethistorijskoj zemlji s dinosaurima i pečinskim ljudima. I sam lik Toada je nestao te je zamijenjen zelenim dinosuarom Yoshijem, a Mario i Luigi su dobili nove moći. No, u biti, radi se o istom konceptu u kojem opet zli Koopa sa svojom djecom želi osvojiti princezino kraljevstvo. Nekim obožavateljima se serija svidjela zbog simpatičnog lika Yoshija i nepretenciozne priče, dok se drugima učinila poput travestije bez pravog smisla za humor.